สังคมข่าวหุ้น
*... ดัชนีหุ้นไทยปิดตลาด 1,336.09 จุด เพิ่มขึ้น 15.11 จุด มูลค่าซื้อขาย 73,954 ล้านบาท ทิศทางแนวโน้มตลาดหุ้นไทยวันนี้ มีโอกาสเผชิญแรงขายทำกำไรออกมา หลังปรับตัวขึ้นมามากพอสมควรแล้ว ประเมินแนวรับ 1,320 จุด แนวต้าน 1,350 จุด ...
26 พ.ค. 2563

เล็กเซียวหงส์
*… ดัชนีหุ้นไทยปิดตลาด 1,336.09 จุด เพิ่มขึ้น 15.11 จุด มูลค่าซื้อขาย 73,954 ล้านบาท ทิศทางแนวโน้มตลาดหุ้นไทยวันนี้ มีโอกาสเผชิญแรงขายทำกำไรออกมา หลังปรับตัวขึ้นมามากพอสมควรแล้ว ประเมินแนวรับ 1,320 จุด แนวต้าน 1,350 จุด …
*… THAI ยื่นศาลล้มละลายกลางเพื่อขอฟื้นฟูกิจการเป็นที่เรียบร้อยแล้ว พร้อมเสนอชื่อผู้ทำแผน 6 คน (พล.อ.อ.ชัยพฤกษ์ ดิษยะศริน, บุญทักษ์ หวังเจริญ, ไพรินทร์ ชูโชติถาวร, ปิยสวัสดิ์ อัมระนันทน์, พีระพันธุ์ สาลีรัฐวิภาค, จักรกฤศฏิ์ พาราพันธกุล) แนบคำร้องเพื่อให้ศาลพิจารณา หลัง (งบการเงินภายใน) THAI ไตรมาสแรกออกมามี “หนี้สินล้นพ้นตัว” และ “ส่วนผู้ถือหุ้นติดลบ” จึงเข้าข่ายขอฟื้นฟูกิจการ เอาเป็นว่าด่านแรกวันนี้ (27 พ.ค.) ศาลล้มละลายกลางนัดฟังคำสั่งว่าจะรับหรือไม่รับคำร้องขอฟื้นฟูกิจการ..!? …
*… JMART ดูเหมือนหลายโบรกเกอร์มีมุมมองเชิงบวกมากขึ้น หลังมองเห็นมูลค่าเพิ่มจาก “เจ ฟินเทค” อีกเกือบ 200 ล้านบาท หลังปิดดีลกับ KB Kookmin เกาหลีใต้ แต่ว่านี่เป็นเพียงจุดเริ่มต้น เพราะดูแล้ว KB Kookmin จะสร้างมูลค่าเพิ่มให้เครือ JMART อีกเยอะทีเดียว จับตาให้ดีปลายปีนี้จะเริ่มเห็นความชัดเจน …
*… TVO ช่วงนี้มือขึ้น หลังราคากากถั่วเหลืองปรับขึ้นมาอีกรอบ ทำให้นักวิเคราะห์ให้ราคาเป้าหมายเฉลี่ย 28-30 บาท ด้วยมุมมองเชิงบวกกับงบไตรมาส 2/2563 ที่จะดีขึ้นต่อเนื่อง จากความต้องการใช้น้ำมันถั่วเหลืองเพื่อการบริโภคภาคครัวเรือนเพิ่มขึ้น และราคาน้ำมันถั่วเหลืองปรับขึ้น ที่สำคัญธุรกิจอาหารสัตว์มีความต้องการกากถั่วเหลืองเพิ่มขึ้น ทำให้แนวโน้มรายได้และกำไรสดใสเลยทีเดียว …
*… WHA ตั้งท่าขายสินทรัพย์พื้นที่เช่า เข้ากองทรัสต์ WHART และ HREIT ช่วงไตรมาส 4/2563 พร้อมลุ้นยอดขายที่ดินฟื้นตัวช่วงครึ่งหลัง ด้วยเป้าหมายปีนี้ 1,400 ไร่ และเป้าหมาย 3-5 ปี เพิ่มสัดส่วนรายได้ต่างประเทศเพิ่มขึ้นเป็น 10-20% และเปิดนิคมอุตสาหกรรมใหม่ 1 แห่ง ช่วงครึ่งหลังนี้ด้วย ดูจากสตอรี่ถือว่าพื้นฐานไม่เลวเลยทีเดียว แต่อดเป็นห่วงตรงที่ตัดขายสินทรัพย์เข้ากองรีทมากขึ้นเรื่อย ๆ นั่นทำให้สินทรัพย์ในมือ WHA ลดลงด้วยนั่นเอง..ระยะสั้นกำไรอาจโป่ง..แต่ว่าระยะยาวเมื่อรับรู้ผ่านการถือหน่วยกองรีท ผลตอบแทนจะหดหายลงหรือไม่ …
*… THANI บอร์ดเขียวเพิ่มทุนจาก 3,770 ล้านบาท เป็น 5,660 ล้านบาท ด้วยการออกหุ้นใหม่ 1,890 ล้านหุ้น เสนอขายให้กับผู้ถือหุ้นเดิมตามสัดส่วนการถือหุ้น (RO) อัตราส่วน 2 หุ้นเดิมต่อ 1 หุ้นใหม่ ราคาหุ้นละ 1 บาท เพื่อเสริมสร้างความมั่นคงด้านเงินทุน และบริหารโครงสร้างทางการเงินให้เหมาะสม น่าสนใจว่าผู้ถือหุ้นรายย่อยจะพร้อมใส่เงินเพิ่มทุนครั้งนี้หรือไม่ แต่ราคาหุ้นตอบรับเชิงบวกไม่น้อย แต่จะขึ้นเว่อร์เกินไปหรือไม่ อันนี้นักลงทุนพึงประเมินไว้ด้วยเช่นกัน ...
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น